《次韵有怀周府奉祠宋季子》
明代·管讷

故人为别动经年，况复祠官久不迁。白发交游惟我旧，清时文物尚君贤。

忽匆过梦随蝴蝶，的的归心在杜鹃。无限相思千里外，暮云春树两茫然。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。